Dmõtro Kotsjubailo

Dmõtro Kotsjubailo (ukraina keeles Дмитро Іванович Коцюбайло, hüüdnimi Da Vinci; 1. november 1995 Zadnistrjanske, Ivano-Frankivski oblast — 7. märts 2023, Bahmut, Donetski oblast) oli Ukraina sõjaväelane, 2021. aastast Ukraina kangelane. Ta oli esimene vabatahtlik, kes pälvis juba oma eluajal Ukraina kangelase aunimetuse.

 Elulugu 
 Lapsepõlv ja varane noorus 
Dmõtro Kotsjubailo sündis 1. novembril 1995 Zadnistrjanske külas, Ivano-Frankivski oblastis. Keskhariduse omandas ta Bovšivi keskkoolis. Ta tegeles juba kooli ajal kunstiga ja jätkas seega kooli järel õpinguid Ivano-Frankivski kunstilütseumis.Коцюбайло Дмитро Іванович ukrgeroes.com.ua.

 Euromaidan 
Euromaidani alguses novembris 2013 sai Kotsjubailost, kes tollal õppis kunstilütseumi kolmandal kursusel, selle aktiivne osaleja.Дмитро Коцюбайло pravyysektor.info. Enda sõnul motiveeris teda revolutsioonisündmustes osalema muu hulgas see, et tema vanavanaisa võitles Ukraina Ülestõusuarmees. Õppides jätkuvalt Ivano-Frankivskis sõitis ta revolutsioonikuude jooksul mitmeid kordi Ivano-Frankivski ja Kiievi vahet, et samaaegselt ka õpingutega järje peal püsida.Командир 1-ї окремої штурмової роти ДУК "Правий сектор" Дмитро Коцюбайло (Да Вінчі): "Ми з ЗСУ доповнювали одне одного: їхня солдатська стабільність і "обезбашені правосєки" censor.net, 12. august 2019.

 Sõda Donbassis 
2014. aastal, vahetult pärast Euromaidani, Vene-Ukraina sõja alguse järel liitus ta Paremsektoriga ja sellest ajast alates osales ta peaaegu katkematult sõjategevuses. 2014. aastal sai ta rühmaülemana raskelt haavata Piskõ küla lähedal toimunud lahingus, ent pärast paranemist kolmekuulise rehabilitatsiooni järel naasis rindele. Enne Venemaa täiemahulise sissetungi algust osales Kotsjubailo Karlivka, Piskõ ja Avdijivka vabastamises, ning veel mitmes lahingus.ГЕРОЙ УКРАЇНИ, ДОБРОВОЛЕЦЬ, ДМИТРО КОЦЮБАЙЛО НА ПСЕВДО ДА ВІНЧІ armyfm.com.ua, 25. detsember 2021. 2015. aastal sai temast Paremsektori koosseisu kuulunud 1.üksiku ründeroodu ("Da Vintši hundid") ülem, hiljem formeeriti üksus ümber pataljoniks."Став легендою зовсім юним, його героїзм надихав українців": командир "Да Вінчі" прийняв свій останній бій antikor.com.ua, 8. märts 2023.

Kui Kotsjubailole anti 30. novembril 2021 "isikliku vapruse eest" Ukraina kangelase aunimetus, siis oli ta esimene vabatahtlik, kes sai Ukraina kangelaseks juba eluajal.Герой України доброволець “Да Вінчі” вперше зустрічає Новий рік не на фронті tsn.ua, 31. detsember 2021. Samuti oli ta sel ajal üks noorimatest Ukraina kangelase aunimetuse saanutest.

 Teenistus täiemahulise sõjategevuse ajal 
Kotsjubailo jätkas oma üksuse ülemana teenistust ka 2022. aastal Venemaa täiemahulise sissetungi järel. 2022. aastal formeeriti Paremsektori baasil 67. mehhaniseeritud brigaad, mille koosseisu läks ka tema pataljon.67TH MECHANIZED BRIGADE militaryland.net. Sissetungi alguse ajal paiknes tema üksus Avdijivka juures, hiljem võitles Zaporižžja oblastis, seejärel kaitses Kiievit Brovarõ rajoonis. Hiljem liikus üksus edasi Krõvõi Rihi rindelõiku ja seejärel Harkivi oblastisse. Suvest alates võitles Kotsjubailo oma üksusega Luhanski oblastis ning hiljem Soledaris ja Bahmutis.

2022. aastal lisas ajakirja Forbes Ukraina väljaanne Kotsjubailo nime 30 noore tulevikulootuse nimekirja. Ta oli selles nimekirjas üks paljudest noortest sõjaväelastest.30 до 30: обличчя майбутнього forbes.ua, 22. august 2022.

 Hukkumine 
7. märtsil 2023 hukkus Kotsjubailo lahingutes Bahmuti eest.Під Бахмутом загинув Герой України Дмитро Коцюбайло, відомий як Да Вінчі Suspilne, 7. märts 2023.На Донбасі загинув Герой України, легендарний доброволець Дмитро Коцюбайло (Да Вінчі) 9. märtsil toimus tema ärasaatmistseremoonia Bovšivis.У Бовшеві на Франківщині попрощалися з полеглим Героєм України Дмитром Коцюбайлом на позивний Да Вінчі Suspilne, 9. märts 2023. Päev hiljem jäeti Kotsjubailoga hüvasti Kiievis Püha Miikaeli kloostrikirikus ja Maidanil. Püha Miikaeli kirikus toimunud tseremoonial osalesid president Volodõmõr Zelenskõi ja Kiievis visiidil olnud Soome peaminister Sanna Marin, Maidanil tulid Kotsjubailoga hüvasti jätma kaitseminister Oleksi Reznikov, relvajõudude ülemjuhataja Valeri Zalužnõi, kaitseministeeriumi luure peavalitsuse ülem Kõrõlo Budanov ja Kiievi linnapea Vitali Klõtško.У Києві прощаються з Героєм України Дмитром Коцюбайлом "Да Вінчі" Suspilne, 10. märts 2023.Президент Зеленський та прем’єрка Фінляндії – на прощанні з “Да Вінчі” Novõnarnia, 10. märts 2023.Ukraine rebounds from Russian barrage, restores power supply Associated Press, 10. märts 2013. Kotsjubailo maeti Askoldova Mohõlale."Да Вінчі" поховали на Аскольдовій могилі: фоторепортаж із прощання з Героєм у Києві 24tv.ua, 20. märts 2023.

 Auastmed 
 2022 nooremleitnantГерой України Дмитро Коцюбайло — легендарний «Да Вінчі», отримав первинне офіцерське звання «молодший лейтенант» (vaadatud: 23.08.2022)

 Tunnustus 
 2017 Ukraina Rahva Kangelane23 церемонія нагородження. 09 червня 2017. Кропивницький, Академічний обласний український музично-драматичний театр ім. М. Л. Кропивницького 
 2021 Ukraina kangelaneУКАЗ ПРЕЗИДЕНТА УКРАЇНИ №608/2021 Про присвоєння Д. Коцюбайлу звання Герой України
 2023 Sõjaliste Teenete Rist (postuumselt)УКАЗ ПРЕЗИДЕНТА УКРАЇНИ №142/2023 Про нагородження Д.Коцюбайла відзнакою Президента України "Хрест бойових заслуг"

 Isiklikku 
Kotsjubailo kaaslane oli alates 2017. aastast sõjaväge toetanud vabatahtlik ja rindemeedik Alina Mõhhailova.

 Mälestuse jäädvustamine 
Aprillis 2023 nimetati üks Kramatorski tänavatest ümber Kotsjubailo auks.№269-р krm.gov.ua, 19. aprill 2023. Ka Harkivi üks tänavatest otsustati 13. juunil 2023 nimetada Kotsjubailo järgi.У Харкові перейменували низку топонімів: з'явилися вулиці на честь Тарасенка та "Да Вінчі" Suspilne, 13. juuni 2023.

Lvivis avati 21. aprillil 2023 purskkaev, mis on pühendatud Kotsjubailole ja kõigile vabatahtlikele Venemaa-Ukraina sõjas.У Львові відкрили фонтан, присвячений Герою України "Да Вінчі" Suspilne, 21. aprill 2023.

Ukraina Katoliiklik Ülikool asutas 2023. aasta suvel Dmõtro Kotsjubailo nimelise stipendiumifondi, millest toetatakse vabatahtliku tegevusega silma paistvaid üliõpilasi.На честь Героя України «Да Вінчі» в УКУ започатковують стипендіальний фонд ucu.edu.ua, 13. juuni 2023.

1. novembril 2024 paigaldati Donetski oblastisse Kotsjubailo mälestusmärk. 2025. aasta sügisel viidi see Karpaatidesse, Rahhivi rajooni, kuna tekkis oht, et mälestusmärgi algseks asukohaks olnud piirkond langeb Vene vägede okupatsiooni alla.Через загрозу окупації стелу на честь Дмитру “Да Вінчі” Коцюбайлу перенесли з Донеччини на Драгобрат Novõnarnia, 2. november 2025.

Viited

Kategooria:Ukraina kangelased
Kategooria:Ukraina sõjaväelased
Kategooria:Sündinud 1995
Kategooria:Surnud 2023